open-index/open-wikipedia-markdown huggingface dataset:
Alcobendas

**Alcobendas** er ein by i Regionen Madrid, sentralt i Spania. Han ligg om lag 13 km nord for Madrid og 7&nbsp;km frå Barajas internasjonale flyplass. Byen består av eit sentralt urbant område, Valdelasfuentes, bustadområda La Moraleja og El Soto de la Moraleja, naturreservatet Valdelatas og eit lett industriområde. 

## Kjende personar frå Alcobendas
* Penélope Cruz, skodespelar

## Kjelder

**Denne artikkelen bygger på «[[:en:Alcobendas|Alcobendas]]» frå ,  den 13. november 2009.*  

## Bakgrunnsstoff

*
Coslada

**Coslada** er ein by i Regionen Madrid i Spania. Byen har kring 80&nbsp;000 innbyggjarar. 

Dei fleste transportselskapa i Spania har kontor i Coslada og han er eit stort transportknutepunkt. I tillegg ligg byen nær Barajas internasjonale flyplass.

## Kjelder

**Denne artikkelen bygger på «[[:en:Coslada|Coslada]]» frå ,  den 13. november 2009.*  

## Bakgrunnsstoff

*
Regjeringa Bratteli II

**Trygve Bratteli si andre regjering** vart utnemnd 16. oktober 1973 og sat til 15. januar 1976. 

Regjeringa var ei regjering med statsrådar berre frå Arbeidarpartiet. 

*Statsminister: Trygve Bratteli 16. oktober 1973 - 15. januar 1976

*Utanriksminister: Knut Frydenlund 16. oktober 1973 - 15. januar 1976

Statsråd i: 

*Justis- og politidepartementet: 
**Inger Louise Valle 16. oktober 1973 - 15. januar 1976

*Finans- og tolldepartementet:
**Per Kleppe 16. oktober 1973 - 15. januar 1976

*Handels- og skipsfartsdepartementet:
**Jens Evensen 16. oktober 1973 - 27. september 1974
**Einar Magnussen konstituert 27. september 1974 - 15. januar 1976

*Sekretariatet for havretts- og fiskerigrensesaker
**Jens Evensen 27. september 1974 - 15. januar 1976

*Industridepartementet:
**Ingvald Ulveseth 16. oktober 1973 - 15. januar 1976

*Forbrukar- og administrasjonsdepartementet:
**Odd Sagør 16. oktober 1973 - 15. januar 1976

*Fiskeridepartementet:
**Eivind Bolle 16. oktober 1973 - 15. januar 1976

*Kommunal- og arbeidsdepartementet:
**Leif Aune 16. oktober 1973 - 15. januar 1976

*Miljøverndepartementet:
**Tor Halvorsen 16. oktober 1973 - 6. september 1974
**Gro Harlem Brundtland 6. september 1974 - 15. januar 1976

*Samferdsledepartementet:
**Annemarie Lorentzen 16. oktober 1973 - 15. januar 1976

*Kyrkje- og undervisingsdepartementet:
**Bjartmar Gjerde 16. oktober 1973 - 15. januar 1976

*Forsvarsdepartementet:
**Alv Jakob Fostervoll 16. oktober 1973 - 15. januar 1976

*Landbruksdepartementet:
**Thorstein Treholt 16. oktober 1973 - 15. januar 1976

*Sosialdepartementet:
**Sonja Ludvigsen 16. oktober 1973 - permisjon frå 16. april 1974, døydde 12. juli 1974
**Tor Halvorsen konstituert frå 16. april 1974, fast frå 12. juli 1974 - 15. januar 1976

## Sjå også
* Norske regjeringar

## Kjelder
* Trygve Bratteli si andre regjering hos Regjeringen.no, vitja 15. januar 2010
Regjeringa Bratteli I

**Trygve Bratteli si første regjering** vart utnemnd 17. mars 1971 og sat til 18. oktober 1972. 

Regjeringa kom til fordi regjeringa Borten gjekk i oppløysing på grunn av usemje om EF-spørsmålet. 

Den gjekk av fordi Trygve Bratteli i ein tale på Gjøvik sa at han ville gå av viss det ikkje vart ja-fleirtal i folkerøystinga om norsk medlemskap i EF 25. september 1972. Ein kan seie at han stilte kabinettspørsmål til folket. Då det vart nei-fleirtal, gjekk regjeringa av, og ei regjering frå nei-partia Senterpartiet, Venstre og Kristeleg folkeparti vart skipa under leiing av Lars Korvald, Kristeleg folkeparti: Regjeringa Korvald.

Trygve Bratteli si første regjering var ei regjering med statsrådar berre frå Arbeidarpartiet. Medlemmer i regjeringa var:

*Statsminister: Trygve Bratteli 17. mars 1971–18. oktober 1972
*Utanriksminister: Andreas Cappelen 17. mars 1971–18. oktober 1972

Statsråd i: 

*Justis- og politidepartementet: 
**Oddvar Berrefjord 17. mars 1971–18. oktober 1972

*Finans- og tolldepartementet:
**Ragnar Christiansen 17. mars 1971–18. oktober 1972

*Handels- og skipsfartsdepartementet:
**Per Kleppe 17. mars 1971–18. oktober 1972

*Industridepartementet:
**Finn Lied 17. mars 1971–18. oktober 1972 (permittert 24. september–4. november 1971)
**Per Kleppe konstituert 24. september–4. november 1971

*Familie- og forbrukardepartementet
**Inger Louise Valle 17. mars 1971–8. mai 1972

*Forbrukar- og administrasjonsdepartementet:
**Inger Louise Valle 8. mai 1972–18. oktober 1972

*Fiskeridepartementet:
**Knut Hoem 17. mars 1971–24. januar 1972
**Magnus Andersen 24. januar 1972–18. oktober 1972

*Kommunal- og arbeidsdepartementet:
**Odvar Nordli 17. mars 1971–18. oktober 1972

*Løns- og prisdepartementet
**Olav Gjærevoll 17. mars 1971–8. mai 1972

*Miljøverndepartementet:
**Olav Gjærevoll 8. mai 1972–18. oktober 1972

*Samferdsledepartementet:
**Reiulf Steen 17. mars 1971–18. oktober 1972

*Kyrkje- og undervisingsdepartementet:
**Bjartmar Gjerde 17. mars 1971–18. oktober 1972

*Forsvarsdepartementet:
**Alv Jakob Fostervoll 17. mars 1971–18. oktober 1972

*Landbruksdepartementet:
**Thorstein Treholt 17. mars 1971–18. oktober 1972

*Sosialdepartementet:
**Odd Højdahl 17. mars 1971–18. oktober 1972

## Sjå også
* Norske regjeringar

## Kjelder
* Regjeringen.no om Trygve Bratteli si første regjering, vitja 15. november 2009
Odd Højdahl

**Odd Højdahl** () var ein norsk fagforeiningsleiar og politikar for Arbeidarpartiet. Han var nestformann i LO i perioden 1969-1977, og statsråd og sjef for sosialdepartementet i Trygve Bratteli si første regjering i perioden frå 17. mars 1971 til 18. oktober 1972.

Odd Højdahl var fødd i Oslo. Han studerte jus frå 1941 til 1943. Etter den andre verdskrigen arbeidde han som politimann eit år, før han tok arbeid innanfor offentleg administrasjon. 

Han vart heiltids tillitsvald allereie i 1951, og steig deretter i gradene innan LO. Han var sekretær og leiar i Norsk Tenestemannslag, og var leiar for Statstenestemannskartellet frå 1964 til 1969. I 1969 vart han på LO-kongressen vald til nestformann i LO, eit verv han hadde fram til 1977. 

Han blei i 1977 tilsett som direktør i Statens arbeidstilsyn, ei stilling han hadde fram til 1988.

Odd Højdahl var medlem av bystyret i Oslo i perioden 1953-1957. Han var varamann til Stortinget for Oslo i perioden 1961&ndash;1965. 

Højdahl var styremedlem i Tiden Norsk Forlag, *[[Arbeiderbladet]]* og Den norske Creditbank.

## Kjelder

**Denne artikkelen bygger på «[[:en:Odd Højdahl|Odd Højdahl]]» frå , den 13. november 2009.*
Pozuelo de Alarcón

**Pozuelo de Alarcón** er ein by og ein forstad til Madrid i Spania og har kring 90&nbsp;000 innbyggjarar. Han er omgjeve av stor middelhavsfuruskog og ligg kring 10 km vest for Moncloa i Madrid. 

Temperaturane her er lågare enn i Madrid året rundt, på grunn av nærleiken til Sierra de Guadarrama som ligg 30 km nordvest for Pozuelo. Pozuelo har forholdsvis låg folketettleik fordi nye bustadområde er spreidd ut over tidlegare jordbruksland. 

## Kjelder

* *Denne artikkelen bygger på «[[:en:Pozuelo de Alarcón|Pozuelo de Alarcón]]» frå , den 13. november 2009.* 

## Bakgrunnsstoff

*
Regjeringa Brundtland II

**Gro Harlem Brundtland si andre regjering** vart utnemnd den 9. mai&nbsp;1986 og sat til 16. oktober 1989. 

Regjeringa var ei regjering med statsrådar berre frå Arbeidarpartiet.

;Statsminister 
* Gro Harlem Brundtland 9. mai 1986–16. oktober 1989

;Utanriksminister
* Knut Frydenlund 9. mai 1986–26. februar 1987
* Johan Jørgen Holst 26. februar 1987–9. mars 1987
* Thorvald Stoltenberg 9. mars 1987–16. oktober 1989

Statsråd i:
Utanriksdepartementet Sjef for handels– og skipsfartssaker
* Kurt Mosbakk 1. januar 1988–13. juni 1988
* Jan Balstad 13. juni 1988–16. oktober 1989

Handels– og skipsfartsdepartementet
* Kurt Mosbakk 9. mai 1986–1. januar 1988

Finansdepartementet
* Gunnar Berge 9. mai 1986–16. oktober 1989

Industridepartementet
* Finn Kristensen 9. mai 1986–16. oktober 1989

Næringsdepartementet
* Finn Kristensen 9. mai 1986–16. oktober 1989

Forsvarsdepartementet
* Johan Jørgen Holst 9. mai 1986–16. oktober 1989

Fiskeridepartementet
* Bjarne Mørk–Eidem 9. mai 1986–16. oktober 1989

Sosialdepartementet
* Tove Strand Gerhardsen 9. mai 1986–16. oktober 1989

Samferdsledepartementet
* Kjell Borgen 9. mai 1986–13. juni 1988
* William Engseth 13. juni 1988–16. oktober 1989

Kommunal– og Arbeidsdepartementet
* Leif Haraldseth 9. mai 1986–20. februar 1987
* William Engseth 20. februar 1987–13. juni 1988
* Kjell Borgen 13. juni 1988–16. oktober 1989

Olje– og Energidepartementet
* Arne Øien 9. mai 1986–16. oktober 1989

Justis– og politidepartementet
* Helen Bøsterud 9. mai 1986–16. oktober 1989

Forbrukar– og administrasjonsdepartementet
* Anne–Lise Bakken 9. mai 1986–13. juni 1988
* Einfrid Halvorsen 13. juni 1988–28. april 1989
* Oddrunn Pettersen 28. april 1989–16. oktober 1989

Landbruksdepartementet
* Gunhild Øyangen 9. mai 1986–16. oktober 1989

Miljøverndepartementet
* Sissel Rønbeck 9. mai 1986–16. oktober 1989

Kyrkje– og Undervisingsdepartementet
* Kirsti Kolle Grøndahl 9. mai 1986–13. juni 1988
* Mary Kvidal 13. juni 1988–16. oktober 1989

Departementet for utviklingshjelp
* Vesla Vetlesen 9. mai 1986–13. juni 1988
* Kirsti Kolle Grøndahl 13. juni 1988–16. oktober 1989

## Sjå også
* Norske regjeringar

## Kjelder
*Gro Harlem Brundtland si andre regjering hos Regjeringen.no, vitja 15. januar 2010
Viktor Hartmann

**Viktor Aleksandrovitsj Hartmann** () var ein russisk arkitekt og målar. Han var knytt til den såkalla Abramtsevokolonien som på 1870- og 1880-talet hadde ei nasjonal orientering og var påverka av russisk folkekunst og av den bysantinske tradisjonen i Russland.

## Liv og gjerning

Hartmann vart foreldrelaus i ung alder og voks opp i St. Petersburg hos ein onkel, ein i samtida kjend arkitekt. Han studerte ved det keisarlege kunstakademiet i St. Petersburg, og starta arbeidslivet som illustratør.

Ved sidan av kunstnaraktiviteten arbeidde han også som arkitekt. Mellom anna laga han skisser til Russlands 1&nbsp;000-års monument i Novgorod, eit monument som vart avduka i 1862. Størstedelen av dei akvarellane og blyantteikningane han laga, vart til på utanlandsferder i åra mellom 1864 og 1868. Hartmann og Ivan Ropet skal ha vore dei fyrste kunstnarane som brukte tradisjonelle russiske motiv i arbeida sine.

Etter at Vladimir Stasov hadde introdusert Hartmann i krinsen rundt Milij Balakirev i 1870, vart han ein nær venn av komponisten Modest Musorgskij. Nokre månader etter Hartmann døydde, i februar og mars 1874, vart det halde ei utstilling med meir enn 400 av bileta hans i kunstakademiet i St. Petersburg. Utstillinga inspirerte Musorgskij til å komponere pianosuita Bilete på ei utstilling. Dei fleste arbeida frå denne utstillinga er i dag gått tapt.

Hartmann var fødd i St. Petersburg og døydde av aneurisme i Kirijevo ved Moskva.

## Kjelder


* *Denne artikkelen bygger på «[[:en:Viktor Hartmann|Viktor Hartmann]]» frå , den 14. november 2009.*
Stefan-Boltzmann-konstanten

**Stefan–Boltzmann-konstanten** (òg kalla **Stefan-konstanten**), er ein fysisk konstant skriven med den greske bokstaven ''σ''. Han er ein proporsjonalitetskonstant i Stefan-Boltzmann-lova: Den totale energien strålt ut per overflateareal frå ein svartlekam er proporsjonal til den termodynamiske temperaturen i fjerde potens.

Verdien til Stefan-Boltzmann-konstanten er gjeve i SI-einingar som
:\sigma = 5.670 400(40) \times 10^{-8}\ \textrm{W}\,\textrm{m}^{-2}\,\textrm{K}^{-4}.
I cgs-systemet er konstanten: 
:\sigma = 5.670 400(40) \times 10^{-5}\ \textrm{erg}\,\textrm{cm}^{-2}\,\textrm{s}^{-1}\,\textrm{K}^{-4}.
Med standard astronomiske einingar:
:\sigma = 1.82849716 \times 10^{-23}\ M_\odot \textrm{Dagar}^{-3}\,\textrm{K}^{-4} der M⊙ er solmassen.

Verdien til Stefan–Boltzmann-konstanten kan både reknast ut og finnast eksperimentelt. Han kan skrivast med hjelp av boltzmannkonstanten som: 
:\sigma = \frac{2\pi^5k_{\rm B}^4}{15h^3c^2} = \frac{\pi^2k_{\rm B}^4}{60\hbar^3c^2}
der:
:k_B\! er boltzmannkonstanten
:h\! er planck-konstanten;
:\hbar\! er den reduserte planckkonstanten.
:c\! er lysfarten i vakuum.

CODATA har anbefalt ein verdi som er utrekna frå den målte verdien av gasskonstanten: 
:\sigma = \frac{2 \pi^5 R^4}{15 h^3 c^2 N_{\rm A}^4} = \frac{32 \pi^5 h R^4 R_{\infty}^4}{15 A_{\rm r}({\rm e})^4 M_{\rm u}^4 c^6 \alpha^8}
der:
:R\! er den universelle gasskonstanten;
:N_A\! er avogadrokonstanten;
:R_\infty\! er rydbergkonstanten;
:A_r(e)\! er «den relative atommassen» til eit elektron;
:M_u\! er den molare massekonstanten (1&nbsp;g/mol per definisjon);
:\alpha\! er finstrukturkonstanten.

Ein tilknytt konstant er **strålingskonstanten** *a* som er gjeven som:
:a = \frac{4\sigma}{c}.

## Kjelder

* *Denne artikkelen bygger på «[[:en:Stefan–Boltzmann constant|Stefan–Boltzmann constant]]» frå ,  den 14. november 2009.* 
*** oppgav desse kjeldene:*
Jondal

**Jondal** er ein tettstad i Ullensvang kommune i Vestland. Staden var kommunesenter i tidlegare Jondal kommune fram til 1. januar 2020 da kommunen vart slegen saman med Odda kommune og Ullensvang herad til nye Ullensvang kommune.  Vegane som kjem frå alle bygdene i Jondal kommune møter kvarandre midt i sentrum. Det er òg ferjesamband frå Jondal til Tørvikbygd. Tettstaden har .

## Bygningar og fasilitetar
I og med at Jondal var kommunesenteret, ligg det tidlegare kommunehuset her, samt dei fleste av butikkane i kommunen. Frå og med skuleåret 2006-2007 hadde Jondal kommune berre éin skule, Jondal skule, som ligg i sentrum av tettstaden, på nordsida av Jondalselva, som deler bygda i to. Dette er ein kombinert barne- og ungdomsskule med 150 elevar, SFO, gymsal og symjehall. Skulen ligg side om side med Jondal Barnehage og kulturskulen i Jondal, som begge har eigne bygg. Aldersheimen Vikevollen ligg rett over vegen for skule og barnehage. På sørsida av Jondalselva ligg turistinformasjonen i Jondal.

Jondal kyrkje ligg òg i tettstaden Jondal.

## Kjelder

* Nettsidene til Jondal kommune
* Nettsidene til turistinformasjonen

## Bakgrunnsstoff

* Nettsidene til Jondal kommune
* Nettsidene til Jondal kyrkje 
* Nettsidene til turistinformasjonen
Daniel Guérin

**Daniel Guérin** () var ein fransk anarkist og forfattar. Han har skrive fleire politiske bøker, der den mest kjende er *Anarkismen - frå lære til handling* (1965). Han deltok i Den spanske borgarkrigen mot nasjonalistane. Han forsvarte også fri kjærleik og homofili.

## Bibliografi
*Anarkism - från lära till handling, Federativs förlag, ISBN 91-85016-48-9

## Bakgrunnsstoff
*DanielGuerin.info Fransk/engelsk side
Red Bull

**Red Bull** er ein energidrykk som inneheld koffein, sukker og taurin. Drykken vert produsert av den austerrikske produsenten Red Bull GmbH. I Noreg var det tidlegare ulovleg å selje drykken, av di den inneheldt høgare verdiar av koffein og taurin enn det som er lovleg i energidrykkar. Red Bull vart difor klassifisert som legemiddel. Krav frå EU om fri konkurranse gjorde sidan at energidrykken vart lovleg i Noreg. 
Den opphavlege Red Bull inneheld blant anna sukker, B-vitamin, taurin og koffein, men i Noreg vil drykken ha ei redusert mengde vitamin B6.

Red Bull har opphavet sitt i drykken «Krating Daeng» (กระทิงแดง – 'raud okse') frå Thailand, der den ikkje inneheld kolsyre og har høgare sukkerinnhald. Det var austerrikaren Dietrich Mateschitz som syntes at drykken var ein god kur for jetlag og som difor bestemde seg for å tilpasse drykken til vesten. Red Bull vart lansert i Austerrike i 1987, Ungarn 1992 og USA 1997.

## Sjå òg
*Red Bull Racing

## Kjelder

## Bakgrunnsstoff

*
Besso

**Besso** er eit 3&nbsp;667 meter høgt fjell i Wallis-Alpane i Sveits, i kantonen Valais. 

Namnet *Besso* tyder tvillingane på Val d'Hérens-dialekta og viser til fjellet sine to tvillingtoppar.

Fyrsteklivinga av fjellet vart truleg føreteken av fjellførarane J. B. Epinay og J. Vianin i 1862. Den klassiske ruta til topps går langs sørvestegga. Ho vart truleg klatra fyrste gongen av eit klatrelag leia av R. L. G. Irving.

*Mountet*-hytta på 2&nbsp;886 meter er utgangspunkt for dei som kliv normalruta, også kalla dameruta.

## Kjelder

**Denne artikkelen bygger på «[[:en:Besso|Besso]]» frå ,  den 14. november 2009.*
Red Bull GmbH

**Red Bull GmbH** er ein austerriksk produsent som står bak energydrykken Red Bull. Hovudkvarteret ligg i Fuschl am See i Austerrike. Bak føretaket står forretningsmannen og milliardæren Dietrich Mateschitz. Mateschitz jobba for ein tysk tannkremprodusent, då han under ei forretningsreise til Thailand i 1982 då han smakte energidrykken Krating Daeng og tykkte den hjelpte han mot jetlag. Mateschitz jobba for å tilpassa drykken til det vestlege markedet og stifta Red Bull GmbH i 1984.Mateschitz og Chaleo Yoovidhya, eigaren av Krating Daeng-drykken, delte 49 prosent av aksjane mellom seg. Sonen til Yoovidhya fekk dei resterande aksjane. I 2006 selde Red Bull over 3 milliardar drykker.

## Kjelder


## Bakgrunnsstoff

*
Jakt og sanking

**Jakt og sanking** er eit næringsgrunnlag som går ut på å hausta ulike ressursar frå naturen, gjennom jakt, fangst og fiske av ville dyr og gjennom sanking av plantedelar, som røter, frukter og blad, honning og sjømat. Samfunn som hovudsakleg lever av jakt og sanking blir kalla *jegerar og sankarar* eller *veidefolk*. Dei lever ofte i mindre grupper, som nomadar.

Jakt og sanking har vore den viktigaste levemåten for menneskeslekta i over to millionar år, fram til fleire samfunn utvikla jordbruk og temde dyr frå rundt 10&nbsp;000 år sidan. Dei nye levemåtane, anten som bufaste bønder eller som husdyrnomadar, erstatta gradvis den gamle dei fleste stader i verda. Rundt 1500 f.Kr. var rundt 1 % av menneska jegerar og samlarar. Ved byrjinga av 2000-talet rekna ein delen av dei som mindre enn 0,001 %. Veidefolk har særleg halde stand lenge i område der det er vanskeleg eller umogleg å driva jordbruk — i ørken, tett skog eller polare område, og er ofte rekna som urfolk. Samstundes har ikkje jordbruket erstatta det gamle næringsgrunnlaget; gjennom tidene har mange jordbruksfolk har brukt jakt og sanking til matauke.

Grupper som har levd av jakt og sanking i lang tid er mellom anna aboriginarar, andamanske urfolk, inuittar, sanfolk og urfolk i Amazonas. Også mange samar levde som veidefolk heilt fram til mellomalderen.

## Studie
Jakt- og sankesamfunn har vore studerte av antropologar fordi ein gjerne har sett på dei som eit band til tidlegare tider. Lenge meinte ein at levemåten til desse folka kunne fortelja oss noko om korleis alle menneske levde i steinalderen. Denne tanken, og sjølve omgrepet «jegerar og sankarar» som ein kategori for svært ulike grupper i ulike delar av verda, er blitt kritisert i nyare tid.

Ein har funne nokre fellestrekk, som stor grad av samarbeid og deling innan lokalgrupper, lite kjønnsdeling av arbeidsoppgåver bortsett frå at det typisk berre er menn som jaktar medan kvinner har hovudansvar for sanking. 

Jakt og sanking gjev eit variert kosthald som menneska er tilpassa gjennom evolusjon. Mange moderne livsstilsjukdommar, som hjerneslag og hjarteinfarkt, ser ut til å ikkje finnast i samfunn der ein lever på dette tradisjonelle viset.

## Kjelder
* 
* Wæhle, Espen,
Kysnesstranda

**Kysnesstranda**, også skrive *Kysnesstrand* eller berre *Kysnes*, er ei bygd i Ullensvang kommune i Vestland fylke. Bygda ligg ved Hissfjorden, som er ein delfjord til Hardangerfjorden, kring 15 kilometer sørvest for Jondal sentrum. Kysnesstranda strekkjer seg frå Hammaren, der kommunegrensa mot Kvinnherad går, til Grotnes. 

Viktige næringsvegar er landbruk og havbruk, men mange har arbeidet sitt i kommunesenteret Jondal.

Kysnesstranda har vegsamband via Fylkesveg 107 som går mellom Jondal sentrum og Hessvik i Kvinnherad kommune.

Området høyrde fram til 1964 til tidlegare Strandebarm kommune.

## Fotnotar
Hellevardane

**Hellevardane** er to vardar i Ny-Hellesund i Kristiansand kommune i Vest-Agder. Vardane står på høgste punktet på Helgøya, vel 50 moh. Dei er oppsette som eit losmerke for å vise sjøfarande kvar Ny-Hellesund er å finne. 

Vardane er svært gamle. Peder Claussøn Friis skriv om dei 1613 i *Norriges og Omliggende Øers sandfærdige Bescriffuelse*. Han skriv at det «sigis at S. Oluff Haralssøn hafver ladet dennem bygge». Alderen på vardane kan ikkje stadfestast ut frå dette, men det syner at dei var gamle på Friis si tid. Han skriv at vardane er «12 Alne høye», om lag sju og ein halv meter, og at eit kompass er uthogge i berget. Dette var ein kross som viste dei fire himmelretningane og var helst tillaga for å fastsette vindretninga. Denne vindrosa kunne ein sjå til 2. verdskrigen. Da vart vardane vekksprengde under arbeidet med det tyske krigsfortet. Under dette vart toppen av Helgøya oppbygd nokre meter. 

Etter krigen vart det reist to nye vardar. Dei er i betong, er innhola og mindre enn dei gamle. Dei er kvitkalka. Tidlegare vart dei gamle vardane i periodar dekte av kvite bord på den sida som vende mot sjøen. Det skriv den tyske oppdagingsreisande Leopold von Buch om i *Reise durch Norwegen und Lappland*. Han vitja Hellevardane i 1807. Det kan sjå ut som dei kvite borda vart fjerna i ufredstider, som under Napoleonskrigane.

Ein finn Hellevardane i Søgne sitt kommunevåpen. Det er teikna av Ulf Skauge, og vart godkjent 24. mai 1985

## Kjelder
* Jostein Eriksen: Hellevarane: Opprinnelig bygd omkring år 1000 av Hellig Olav? i *KYSTEN* nr 1 1988
Syse-regjeringa

**Jan P. Syse si regjering** blei utnemnd 16. oktober 1989 og sat til 3. november 1990. Regjeringa var ei koalisjonsregjering mellom Høgre, Kristeleg Folkeparti og Senterpartiet.

Regjeringa hadde følgjande medlemmer:

Statsminister 
* Jan P. Syse, Høgre 16. oktober 1989 - 3. november 1990

Utanriksminister
* Kjell Magne Bondevik, KrF 16. oktober 1989 - 3. november 1990

Statsråd i:

Utanriksdepartementet Sjef for handels- og skipsfartssaker
* Kaci Kullmann Five, Høgre 16. oktober 1989 - 3. november 1990

Utanriksdepartementet Sjef for bistandssaker
* Tom Vraalsen, Senterpartiet 1. januar 1990 - 3. november 1990

Departementet for utviklingshjelp
* Tom Vraalsen, Senterpartiet 16. oktober 1989 - 1. januar 1990

Finansdepartementet
* Arne Skauge, Høgre 16. oktober 1989 - 3. november 1990

Næringsdepartementet
* Petter Thomassen, Høgre 16. oktober 1989 - 3. november 1990

Forsvarsdepartementet
* Per Ditlev-Simonsen, Høgre 16. oktober 1989 - 3. november 1990

Fiskeridepartementet
* Svein Munkejord, Høgre 16. oktober 1989 - 3. november 1990

Sosialdepartementet
* Wenche Frogn Sellæg, Høgre 9. mai 1986 - 16. oktober 1989

Samferdsledepartementet
* Lars Gunnar Lie, KrF 16. oktober 1989 - 3. november 1990

Olje- og Energidepartementet
* Eivind Reiten, Senterpartiet 16. oktober 1989 - 3. november 1990

Justis- og politidepartementet
* Else Bugge Fougner, Høgre 16. oktober 1989 - 3. november 1990

Forbrukar- og administrasjonsdepartementet
* Forbrukarsaker: Solveig Sollie, KrF 16. oktober 1989 - 1. januar 1990
* Administrasjonssaker: Kristin Clemet, Høgre 2. november 1989 - 1. januar 1990

Familie- og forbrukardepartementet
* Solveig Sollie, KrF 1. januar 1990 - 3. november 1990

Arbeids- og administrasjonsdepartementet
* Kristin Clemet, Høgre 1. januar 1990 - 3. november 1990

Kommunal- og Arbeidsdepartementet
* Johan J. Jakobsen, Senterpartiet 16. oktober 1989 - 2. november 1989
* Kommunalsaker: Johan J. Jakobsen, Senterpartiet 2. november 1989 - 1. januar 1990
* Arbeidssaker: Kristin Clemet, Høgre 2. november 1989 - 1. januar 1990

Kommunaldepartementet 
* Johan J. Jakobsen, Senterpartiet 1. januar 1990 - 2. november 1990

Landbruksdepartementet
* Anne Vik, Senterpartiet 16. oktober 1989 - 3. november 1990

Miljøverndepartementet
* Kristin Hille Valla, Senterpartiet 16. oktober 1989 - 3. november 1990

Kyrkje- og Undervisingsdepartementet
* Einar Steensnæs, KrF 16. oktober 1989 - 1. januar 1990

Utdanningsdepartementet
* Einar Steensnæs, KrF 1. januar 1990 - 3. november 1990

Kultur- og vitskapsdepartementet
* Eleonore Bjartveit, KrF 16. oktober 1989 - 1. januar 1990

Kyrkje- og Kulturdepartementet
* Eleonore Bjartveit, KrF 1. januar 1990 - 3. november 1990

## Sjå også
* Norske regjeringar

## Kjelder
* Jan P. Syse si regjering hos Regjeringen.no, vitja 15. januar 2010
Arbeids- og administrasjonsdepartementet

**Arbeids- og administrasjonsdepartementet** er eit tidlegare norsk departement.

Det vart oppretta frå 1. januar 1990 med Kristin Clemet som den første statsråden. Departementet vart oppretta med arbeidsoppgåver frå dei tidlegare Forbrukar- og administrasjonsdepartementet og Kommunal- og arbeidsdepartementet.

Departementet hadde ansvaret for modernisering av offentleg sektor, eit samla ansvar for konkurransepolitikken, koordinering av IT-politikken, leiarutvikling, organisasjonsutvikling og omstilling i forvaltinga, servicefunksjonar for departementsfellesskapet og statleg sektor elles, og varetaking av det statlege arbeidsgjevaransvaret.

## Historie
Departementet har fleire gongar skifta namn og delvis oppgåver.

* Arbeids- og administrasjonsdepartementet 1. januar 1990 - 31. desember 1992
* Administrasjonsdepartementet 1. januar 1992 - 31. desember 1996
* Planleggings- og samordningsdepartementet 1. januar 1997 - 31. desember 1997
* Arbeids- og administrasjonsdepartementet 1. januar 1998 - 1. oktober 2004
* Moderniseringsdepartementet 1. oktober 2004 - 31. desember 2005
* Fornyings- og administrasjonsdepartementet 1. januar 2006 - 31. desember 2009
* Fornyings-, administrasjons- og kyrkjedepartementet 1. januar 2010 -

## Kjelder
* Arbeids- og administrasjonsdepartementet hos Regjeringen.no
Familie- og forbrukardepartementet

**Familie- og forbrukardepartementet** er eit tidlegare norske departement.

## 1956-1972
Familie- og forbrukardepartementet vart først oppretta 21. desember 1956 under Regjeringa Gerhardsen III.

Aase Bjerkholt var den første statsråden i departementet. Ho hadde då vore konsultativ statsråd for familie- og forbrukarsaker sidan 1. august 1955. 

Departementet vart lagt ned den 7. mai 1972, under Regjeringa Bratteli I. Dåverande statsråd Inger Louise Valle blei den første statsråden i det nyoppretta Forbrukar- og administrasjonsdepartementet.

## 1990
Under Regjeringa Syse vart det på nytt oppretta eit departement med namnet Familie- og forbrukardepartementet, med verknad frå 1. januar 1990. Forbrukar- og administrasjonsdepartementet vart lagt ned 31. desember 1989, og administrasjonssakene i Forbrukar- og administrasjonsdepartementet vart frå denne datoen overført til det nyoppretta Arbeids- og administrasjonsdepartementet. 

Det nye Familie- og forbrukardepartementet vart lagt ned allereie 31. desember 1990, under Regjeringa Brundtland III, og arbeidsoppgåvene overført til det nye Barne- og familiedepartementet.

## Historie
Departementet har fleire gongar skifta namn og delvis oppgåver.

* Forbrukar- og administrasjonsdepartementet 8. mai 1972 - 31. desember 1989
* Familie- og forbrukardepartementet 1. januar 1990 - 31. desember 1990 
* Barne- og familiedepartementet 1. januar 1991 - 31. desember 2005 
* Barne- og likestillingsdepartementet 1. januar 2006-

## Sjå også
* Norske familie- og forbrukarministrar
* Norske departement

## Kjelder
* Familie- og forbrukardepartementet hos Regjeringen.no
Forbrukar- og administrasjonsdepartementet

**Forbrukar- og administrasjonsdepartementet** er eit tidlegare norsk departement.

Departementet vart oppretta den 8. mai 1972, under Regjeringa Bratteli I. 

Departementet kom for ein stor del i staden for Familie- og forbrukardepartementet, som vart lagt ned samtidig. Inger Louise Valle, som hadde vore statsråd i Familie- og forbrukardepartementet vart den første statsråden i det nyoppretta Forbrukar- og administrasjonsdepartementet.

Departementet vart lagt ned under Regjeringa Syse, den 31. desember 1989. Frå 1. januar 1990 vart familie- og forbrukarsakene behaldne i det nye Familie- og forbrukardepartementet. Frå same dag vart administrasjonssakene saman med arbeidssakene frå Kommunal- og arbeidsdepartementet ført over til det nyoppretta Arbeids- og administrasjonsdepartementet. 

## Historie
Departementet har fleire gongar skifta namn og delvis oppgåver.
* Familie- og forbrukardepartementet 21. desember 1956–7. mai 1972
* Forbrukar- og administrasjonsdepartementet 8. mai 1972–31. desember 1989
* Familie- og forbrukardepartementet 1. januar 1990–31. desember 1990 
* Barne- og familiedepartementet 1. januar 1991–31. desember 2005 
* Barne- og likestillingsdepartementet 1. januar 2006–31. desember 2009
* Barne-, likestillings- og inkluderingsdepartementet 1. januar 2010–

## Sjå også
*Norske forbrukar- og administrasjonsministrar

## Kjelder
Barne- og familiedepartementet (1991–2005)

**Barne- og familiedepartementet** er eit tidlegare norsk departement.

Det vart oppretta frå 1. januar 1991 under Regjeringa Brundtland III. Det var for ein stor del basert på overføring av oppgåver frå Familie- og forbrukardepartementet som vart lagt ned 31. desember 1990.

Matz Sandman var den første statsråden i departementet. Han hadde då vore statsråd i Forbrukar- og familiedepartementet sidan 3. november 1990.

Departementet vart lagt ned den 31. desember 2005, under Regjeringa Stoltenberg II. Dåverande statsråd i departementet, Karita Bekkemellem, blei den første statsråden i det nyoppretta Barne- og likestillingsdepartementet.

## Historie
Departementet har fleire gongar skifta namn og delvis oppgåver.

* Forbrukar- og administrasjonsdepartementet 8. mai 1972 - 31. desember 1989
* Familie- og forbrukardepartementet 1. januar 1990 - 31. desember 1990 
* Barne- og familiedepartementet 1. januar 1991 - 31. desember 2005 
* Barne- og likestillingsdepartementet 1. januar 2006-31. desember 2009
* Barne-, likestillings- og inkluderingsdepartementet 1. januar 2010–2016
* Barne- og likestillingsdepartementet 2016–2019
* Barne- og familiedepartementet 2019–

## Kjelder
* Familie- og forbrukardepartementet hos Regjeringen.no
Allalinhorn

**Allalinhorn** er eit 4&nbsp;027 meter høgt fjell i Wallis-Alpane i Sveits. Fjelltoppen er del av massivet Mischabel. Fjellet ligg sju kilometer vest for Saas-Fee i kantonen Valais.

Fjelltoppen vart kliven fyrste gongen av briten Edward L. Ames, den lokale presten Johann Josef Imseng, ein slektning av Imseng og Franz Andenmatten den 28. august 1856.

Allalinhorn er den enklaste å klive og oftast besøkte 4&nbsp;000-meters toppen i området. Fjellklivarar kan ta kabelbane opp til Mittelallalin på 3&nbsp;500 m; derifrå er det berre vel 500 høgdemeter oppstiging.

## Kjelder

**Denne artikkelen bygger på «[[:nb:Allalinhorn|Allalinhorn]]» frå ,  den 15. november 2009.*  
 

## Bakgrunnsstoff
* Allalinhorn på SummitPost
* wiki/view/Allalinhorn Allalinhorn på Mount Wiki
* Saas-Fee Tourism: Mountaineering and Skitouring
San Sebastián de los Reyes

**San Sebastián de los Reyes** (ofte berre kalla «Sanse») er ein kommune og ein by i Regionen Madrid i Spania. Han vart grunnlagd i 1492 og ligg 20 km nord for Madrid. Byen har vokse saman med nabobyen Alcobendas og dei deler i lag jernbanelinje til Madrid. 

Store industriselskap har kontor i San Sebastián de los Reyes, mellom anna IKEA, Leroy Merlin, PC City, Selther, Carrefour, Alternate, Media Markt, Telepizza, Antena 3 og mange fleire. 

## Kjelder

* *Denne artikkelen bygger på «[[:en:San Sebastián de los Reyes|San Sebastián de los Reyes]]» frå , den 15. november 2009.* 

## Bakgrunnsstoff

*
Rivas-Vaciamadrid

**Rivas-Vaciamadrid** er ein kommune der elvane Jarama og Manzanares renn saman i Regionen Madrid i Spania. Han ligg om lag 20 km frå sentrum av Madrid og har kring 100&nbsp;000 innbyggjarar. 

Dei siste åra har kommunen vore ein av dei som har vokse raskast i Spania, og har vokse frå kring 500 innbyggjarar i 1980-åra til over 100&nbsp;000 i 2024. Han grenser i nord til Madrid og San Fernando de Henares, i sør til Arganda del Rey og San Martín de la Vega, i aust til Mejorada del Campo og Velilla de San Antonio og i vest til Getafe og Madrid (bydelen Villa de Vallecas.)

Trass i den kraftige vekstren, er om lag tre fjerdelar av kommunen park- og naturområde med mange innsjøar og rikt plante- og dyreliv. 

## Kjelder

**Denne artikkelen bygger på «[[:en:Rivas-Vaciamadrid|Rivas-Vaciamadrid]]» frå ,  den 15. november 2009.* 

## Bakgrunnsstoff

*
Majadahonda

**Majadahonda** er ein kommune i Spania, 16 km nordvest for Madrid i Regionen Madrid. Han ligg 743 meter over havet og har kring 75&nbsp;000 innbyggjarar. 

Han vart grunnlagd på 1200-talet, opphavleg som ein jordbrukslandsby. Det fann stad kraftige slag her under den spanske borgarkrigen. I dag aukar folketalet raskt på grunn av nærleiken til Madrid.

## Kjelder

**Denne artikkelen bygger på «[[:en:Majadahonda|Majadahonda]]» frå , den 15. november 2009.* 

## Bakgrunnsstoff

*
Aranjuez

**Aranjuez** er ein by sør i Regionen Madrid i Spania. Han ligg der elvane Tajo og Jarama renn saman, og har kring 65&nbsp;000 innbyggjarar. Byen ligg 48,8 km sør for alle spanske vegars nullpunkt, Puerta del Sol i Madrid, og 45 km frå sentrum av Toledo.

Aranjuez er kjend for Palacio Real de Aranjuez, eit av dei gamle kongepalassa med store hagar. Tajodalen har hatt omfattande jordbruk sidan mellomalderen og jordbæra frå Aranjuez er kjende gjennom heile Spania.

Den spanske komponisten Joaquín Rodrigos (1901–1999) mest kjende verk, Concierto de Aranjuez, vart skrive dels i inspirasjon over hagen til det kongelege palasset i Aranjuez.

## Galleri

Aranjuez PalacioReal night1.jpg|Palasset i Aranjuez. 
Kioscos chinescos aranjuez.jpg|kinesiske kioskar i Aranjuez-hagen. 


## Kjelder

**Denne artikkelen bygger på «[[:en:Aranjuez|Aranjuez]]» frå ,  den 15. november 2009.* 

## Bakgrunnsstoff

*
Arganda del Rey

**Arganda del Rey** er ein kommune i Madrid i Spania med om lag 60&nbsp;000 innbyggjarar. 

## Historie
Ein kjenner til busetnader her sidan arabarane var på Den iberiske halvøya, men det er funne arkeologiske spor frå romartida. 

På 1000-talet vart Arganda erobra av dei kristne, men han hadde ikkje særleg med innbyggjarar før 1300-talet. Fram til 1581 høyrte Arganda til erkebispedømet Toledo. Filip II gav staden landsbystatus, men økonomiske problem i kommunen førte til at staden vart seldt til hertugen av Lerma i 1613. 

Kommunen voks på grunn av vinindustrien og fekk jernbanesamband til Madrid i 1843. På starten av 1900-talet vart det oppretta sukkerplantasjar her. Dette var starten på industrialiseringa og ein kraftig folkevekst. 

## Kjelder

**Denne artikkelen bygger på «[[:en:Arganda del Rey|Arganda del Rey]]» frå ,  den 15. november 2009.*  

## Bakgrunnsstoff

*
Valdemoro

**Valdemoro** er ein by og ein kommune sør i Regionen Madrid i Spania. Han ligg 27 km frå hovudstaden i storbyområdet til Madrid. 

Kommunen har vokse kraftig dei siste åra og har i dag opp mot 60&nbsp;000 innbyggjarar (2008). Dette har ført til kraftig utbygging i kommunen med transport, utdanning, sanitærinstallasjonar, helse og underhaldning. 

## Kjelder

**Denne artikkelen bygger på «[[:en:Valdemoro|Valdemoro]]» frå ,  den 15. november 2009.*  


## Bakgrunnsstoff

*
*Turistinformasjon
Collado Villalba

**Collado Villalba** er ein by og ein kommune i Regionen Madrid i Spania. Han ligg 39 km nordvest for Madrid, hovudstaden i landet, 917 meter over havet. Han har kring 70&nbsp;000 innbyggjarar.

## Kjelder

**Denne artikkelen bygger på «[[:en:|en:]]» frå ,  den 15. november 2009.* 

## Bakgrunnsstoff

*
Arona på Tenerife

**Arona** er ein by sør på øya Tenerife i Kanariøyane i Spania. Han ligg 81 km frå Santa Cruz de Tenerife, hovudstaden på øya. Han har kring 75&nbsp;000 innbyggjarar og har vokse kraftig dei siste åra på grunn av turistindustrien. Storbyområdet kring byen har kring 120&nbsp;000 innbyggjarar i lag med Adeje og San Miguel de Abona. I kommunen finn ein turiststader som Los Cristianos, Playa de las Americas, Costa del Silencio og Las Galletas.  Her ligg òg Punta Salemas, det sørlegaste punktet på Tenerife. 

Området var tynt folkesett då øya vart folkesett. Ei kyrkje vart bygd her på 1600-talet og mot slutten av 1700-talet fekk området status som eit kyrkjesokn. Hovudnæringa fram til 1900-talet var fiske og jordbruk, inkludert kochenille, bananer og kveg. Det var òg eit lite dagbrot i fiskelandsbyen Los Cristianos på 1800-talet. 

Etter kvart som staden vart ein turistdestinasjon utover 1900-talet har folketalet auka kraftig. Om lag 60 % av innbyggjarane jobbar i dag i turistindustrien. 

## Kjelder

* *Denne artikkelen bygger på «[[:en:Arona,Tenerife|Arona,Tenerife]]» frå , den 15. november 2009.* 

## Bakgrunnsstoff
*
* Turistinformasjon
Telde

**Telde** er ein kommune aust på øya Gran Canaria i Kanariøyane i Spania. Han er den nest største kommunen på øya med rundt 100&nbsp;000 innbyggjarar. 

Nabokommunane er Las Palmas de Gran Canaria, Ingenio, Valsequillo og Santa Brígida.

Atlanterhavet ligg i aust og jordbruksområde dekkjer framleis sentrale og austlege områda, medan resten av kommunen er fjellendt. Gran Canaria internasjonale flyplass ligg i kommunen. 

Fram til 1980-åra var jordbruk den dominerande industrien. I nyare år har hovudnæringa vore private føretak og turisme.

## Kjelder

**Denne artikkelen bygger på «[[:en:Telde|Telde]]» frå , den 15. november 2009.*
San Bartolomé de Tirajana

**San Bartolomé de Tirajana** er ein spansk kommune på øya Gran Canaria i provinsen Las Palmas på Kanariøyane. Han er den sørlegaste kommunen på øya. Nabokommunane er Tejeda, Vega de San Mateo, Valsequillo, Agüimes, Santa Lucía de Tirajana og Mogán.

Kommunen er den største kommunen på Kanariøyane ut frå areal. Med 333 km² dekkjer han nesten ein tredjedel av øya. 
Byen San Bartolomé de Tirajana ligg kring 850 meter over havet, men det meste av folkesetnaden i kommunen bur langs kysten.  
Innbyggjartalet er 51&nbsp;260 (per 2008). 

Hovudnæringa er forretningar, jordbruk og turisme. 

## Kjelder

**Denne artikkelen bygger på «[[:en:San Bartolomé de Tirajana|San Bartolomé de Tirajana]]» frå , den 15. november 2009.*
Santa Lucía de Tirajana

**Santa Lucía de Tirajana** er ein kommune søraust på øya Gran Canaria i Las Palmas på Kanariøyane i Spania. Santa Lucía de Tirajana er ein forstad til Las Palmas de Gran Canaria med kring 60&nbsp;000 innbyggjarar. Santa Lucía de Tirajana ligg i fjella og dalområda søraust på øya med store grøne skogar. I nord ligg meir aude landområde, medan jordbruksområde og byområdet ligg i søraust. Hovudnæringane er jordbruk og turisme. 

## Kultrminne

Den arkhaeologiske funnstaden La Fortaleza er rekna som ein eigedom av kulturell interesse. Dette er eit vulkansk byggverk med ei rekkje holer brukte av innfødde til bustader og gravleggingar.

Kommunen har ni vassmøller frå 1800-talet, bygde på elva Riego de la Zarcilla. Mange av dei var i drift fram til 1970-åra. Deretter forfall mange av dei. To møller som blei brukte til å laga olivenolje og *gofio* (rista maismjøl ein ofte rører oppi kaffi) blei erklærte eigedommar av kulturell interesse i 2003. Olivenoljemølla blei privat restaurert i 2004. Styresmaktene på Gran Canaria reparerte *gofio*-mølla i 2003.

## Galleri


File:Iglesia Santa Lucía de Tirajana.jpg
File:Iglesia Santa Lucía de Tirajana - Interior.jpg
Iglesia Santa Lucía de Tirajana - Santa Lucía.jpg



Salinas de Tenefé 2.jpg|Saltutvinning (Salinas de Tenefé)
Santa Lucia de Tirajana 2016 08.jpg|Frå Santa Lucía de Tirajana
File:Lucy and Star Boy.jpg|Lucia og stjernegut
File:El Matriarcado - Santa Lucía de Tirajana.jpg|El Matriarcado
File:Romeria de los Labradores - Santa Lucía de Tirajana.jpg|Romeria de los Labradores
File:Antonius Maria Claret y Clará - Santa Lucía de Tirajana.jpg|Heilage Antonius Maria Claret y Clará


## Kjelder

**Denne artikkelen bygger på «[[:en:Santa Lucía de Tirajana|Santa Lucía de Tirajana]]» frå , den 15. november 2009 og den 10. august 2020.*
Den amerikanske sjølvstenderesolusjonen

**Den amerikanske sjølvstenderesolusjonen**, gjerne kalla **Lee-resolusjonen**, er eit vedtak som vart fatta av den andre amerikanske kontinentalkongressen etter eit framlegg gjort av Richard Henry Lee frå Virginia. Teksten i resolusjonen vart grunnlag for utforminga av Den amerikanske sjølvstendeerklæringa av 4. juli 1776. Resolusjonen kravde lausriving frå det britiske imperiet, og vart første gong lagt fram for kongressen 7. juni 1776. Teksten vart seinare innarbeidd i den fulle sjølvstendeerklæringa.

### Bakgrunn

Krava om sjølvstende for dei amerikanske koloniane vart gradvis styrkte etter at den amerikanske sjølvstendekrigen braut ut i 1775. I kontinentalkongressen vart krava målbore først og fremst av John Adams og Samuel Adams, båe frå Massachusetts, og Richard Henry Lee frå Virginia. Krava om sjølvstende vart og styrkt etter at Thomas Paine kom med skriftet *[[Common Sense]]* på vinteren 1776. 

Virginiakonvensjonen møttest i mai 1776, og den første resolusjonsteksten vart lagt fram og vedteke her 15. mai. Lee la fram resolusjonen på vegner av Virginia i kongressen 7. juni. 

## Teksten

Resolusjonen let slik: 

Det kjem fram av denne teksten at vedtaket er kome i stand for å gjera det mogleg å hente militær og økonomisk hjelp frå andre makter enn Storbritannia, til dømes Frankrike, som ikkje ville ha blanda seg i ei innanrikspolitisk sak. 

Resolusjonsforslaget vart stødd av John Adams, mellom andre. Kongressen var i det store og heile ikkje budde på å stø opp under lausrivingstanken enno, av di mange delegatar frå ei rekkje koloniar ikkje hadde røysta over forslaget i sine eigne forsamlingar. Avrøystinga vart difor oppsett i tre veker, medan dei som tala for sjølvstende arbeidde for å få dei ulike delegatane over på si side. I mellomtida vart det sett ned ein komité på fem mann for å forfatte ei lengre fråsegn, bygd på resolusjonen, slik at ei formell erklæring låg framme til røysting når tida var mogen. På dette tidspunktet skjøna alle at full lausriving var einaste løysing for koloniane. Den lengre fråsegna vart for det meste skriven av Thomas Jefferson og lagt fram for kongressen 28. juni 1776.

### Avrøysting

Den lengre fråsegna låg på vent medan delegatane drøfta sjølve resolusjonen i endå nokre dagar. 2. juli vart resolusjonen vedteke av 12 av dei 13 koloniane. New York avstod frå røysting av di staten ikkje hadde fått bod frå si eiga forsamling denne dagen. Dei slutta seg til veka etter. 

Etter å ha røysta over resolusjonen, gjekk kongressen gjennom erklæringa, og gjorde nokre brigde i den opphavlege teksten før delegatane godkjende teksten 4. juli 1776. 

Dagen før skreiv John Adams til kona si, Abigail Adams at den andre dagen i juli skulle haldast i minne med stor høgtid i alle år sidan. Det vart til at den store dagen som vart mint, blei den fjerde, dagen for godkjenning av den endelege fråsegna.
Arrecife

**Arrecife** er ein by på aust på øya Lanzarote på Kanariøyane i Spania, og har vore hovudstaden på øya sidan 1852. Byen har fått namnet frå klippen på stranda i byen. Like ved byen ligg Arrecife lufthamn.

Byen har kring 50&nbsp;000 innbyggjarar. Han ligg sør for Haría, aust for Tinajo og nordaust for Yaiza. Arrecife er òg den største hamnebyen på øya med samband til dei andre øyane, samt Europa og Afrika. 

Hovudnæringane i byen er jordbruk, forretningar og turisme. Atlanterhavet ligg i aust og søraust, fjella i nord, åsane i vest og jordbruksområda domerinerer resten av kommunen. 

## Kjelder

**Denne artikkelen bygger på «[[:en:Arrecife|Arrecife]]» frå , den 15. november 2009.*
Grevskap i Storbritannia

**Grevskapa i Storbritannia** (*counties*) er administrative, seremonielle og geografiske einingar, tilsvarande fylke i Noreg. Storbritannia er delt inn i fire «heimland», «*home nations*», som er England, Wales, Skottland og Nord-Irland. Desse har sine eigne adminsitrative inndelingar som i større eller mindre grad har erstatta dei historiske grevskapa. 

Nord-Irland vart i 1973 inndelt i distrikt, som ofte er mindre enn dei tidlegare grevskapa, og Skottland og Wales har sidan 1996 vore inndelt i kommunar som kan vere større, mindre eller like store som dei historiske grevskapa. Visse av desse vert framleis kalla *counties*, men det har ingen praktisk tyding. Grevskapa vart erstatta av regionar i Skottland alt i 1975, men hadde ein liknande struktur som dei samtidige grevskapa i England og Wales. 

Berre i England er grevskapa enno den hovudsaklege inndelingsforma, men storbyområde (*metropolitan counties*) har sidan 1974 erstatta grevskapa rundt dei største byane. Etter ei reform i 1990-åra har visse einingskommunar (*unitary authorities*) vorte innført, som i vsse område erstatta grevskapa som administrativ eining. Liknande einingar fanst tidlegare mellom 1888 og 1974 og vart då kalla *county boroughs*, som i dag framleis vert nytta som namn på enkelte av kommunane i Wales. 

Innanfor England, Nord-Irland, Skottland og Wales har det altså variert gjennom historia kva som har vorte rekna som grevskap. Grevskapa har frå tid til annan utgjort den øvste undernasjonale inndelinga i Storbritannia og har vorte nytta til forskjellige føremål, som til dømes statthaldarar, landregistrering og postvesen. 

## England

## Nord-Irland

## Skottland

## Wales

## Kjelder

**Denne artikkelen bygger på «[[:en:List of counties of the United Kingdom|List of counties of the United Kingdom]]» frå ,  den 15. november 2009.* 
*** oppgav desse kjeldene:*
Mæland I

**Mæland I** var det første byrådet i Bergen kommune leia av Monica Mæland, samansett av Høgre, KrF og Venstre, Byrådet vart vald i bystyret i Bergen 27. oktober 2003, og sat fram til 29. oktober 2007. Byrådet vart etterfølgt av Mæland II-byrådet.

Monica I-byrådet var det andre byrådet i Bergen etter at parlamentarismen vart innført i 2000. Byrådet overtok etter Ap, KrF, V og Sp-byrådet som vart leia av Anne-Grete Strøm-Erichsen.

## Byrådane
Mæland I-byrådet var samansett av byrådsleiar og fire fagbyrådar.
* Monica Mæland, Høgre, byrådsleiar
* Henning Warloe, Høgre, byråd for finans, kultur og næring; nestleiar i byrådet
* Lisbeth Iversen, KrF, byråd for byutvikling
* Hans-Carl Tveit, V, byråd for oppvekst
* Trude Drevland, H, byråd for helse og sosial

## Referansar

## Bakgrunnsstoff
* Profilsida til Monica Mæland på nettsida til Bergen kommune
* Politikarregisteret til Bergen kommune
Sunnylven IL

**Sunnylven Idrottslag** er idrettslaget i Sunnylven på Sunnmøre. Laget vart skipa den 16. januar 1901. Heimebana åt fotballaget er Hellesylt Stadion.

## Bakgrunnsstoff
* Offisiell nettstad for Sunnylven IL
Natalja Gontsjarova

**Natalja Sergejevna Gontsjarova** () var ein russisk avantgardemålar (kubofuturisme), klesdesignar, forfattar, illustratør og scenograf.

## Liv og gjerning

Natalja Gontsjarova vart fødd i landsbyen Nagajevo nær Tula i Russland i 1881. Fyrst studerte ho skulptur ved Moskvas skule i måling, bilethogging og arkitektur, men hoppa over til målarstudiet i 1904. Ho var sterkt inspirert av dei enkle framstillingane i russisk folkekunst. I sine eigne verk etterlikna ho folkekunsten samstundes so ho baka inn trekk frå fauvismen og kubismen. Saman med ektemannen Mikhail Larionov utvikla ho rayonismen. Dei to vart dei viktigaste stamfedrene i den prerevolusjonære russiske avantgarden som organiserte utstillinga *Eselhalen* i 1912, og som stilte ut saman med Der Blaue Reiter i München same året.

*Eselhalen* vart oppfatta som eit målretta brot med vesteuropeisk kunst, og for etableringa av ein sjølvstendig russisk skule innan moderne kunst. Likevel er påverknaden frå russisk futurisme lett påviseleg i Gontsjarovas seinare måleri. Opphavleg oppteken av ikonmåling og det enkle og endeframme i russisk folkekunst, vart Gontsjarova berømt i Russland for sine futurist-verk så som *Syklisten* og hennar seinare rayonist-arbeid. Som leiande mellom Moskvas futuristar organiserte ho og ektemaken provoserande førelesingskveldar, mykje i same gata som sine italienske motstykke. Gontsjarova var også involvert i grafisk design, ho skreiv og illustrerte ei bok i ein futuristisk stil.

Gontsjarova var medlem av den tyske avantgarde-gruppa Der Blaue Reiter frå ho vart danna i 1911. I 1915 byrja ho å teikne ballettkostymar og designe oppsetjingar i Geneve. Designen til balletten *Liturgi* tok ho til med i 1915. Sergej Djagilev hyra inn Gontsjarova, Léonide Massine og Igor Stravinskij til forarbeidet med *Liturgi*. Ho flytta til Paris i 1921 der ho utforma fleire scenekulissar til Sergej Djagilev og Ballets Russes.

Gontsjarova vart fransk statsborgar i 1939, og døydde i 1962 i Paris.

### Ymse
Gontsjarova sitt måleri *Epleplukking* frå 1909 vart 2007 auksjonert bort i London for 9,8 millionar US-dollar. Dette var den høgste prisen nokon gong for eit måleri måla av ei kvinne. Året etter, 2008, gjekk eit anna bilete av Gontsjarova for ein enno høgre pris. Eit stilleben frå 1912 kalla *Blomane* vart seld for 10,8 millionar US-dollar.

## Kjelder

**Denne artikkelen bygger på «[[:en:Natalia Goncharova|Natalia Goncharova]]» frå ,  den 15. november 2009.*